[ca] En un segle, la llengua catalana, juntament amb la societat catalana, ha passat per molts canvis que s'han vist reflectits en la premsa generalista, però també en la local. Així, el primer vessant d'aquest treball es proposa analitzar com ha evolucionat el model de llengua de la revista d'àmbit local Ressò, de Santa Coloma de Farners, des que es va crear. Com molts mitjans de comunicació locals, no disposa de gairesrecursos, fet que incideix en la seva qualitat lingüística. Per això, el segon vessant d'aquest treball té l'objectiu de detectar les mancances lingüístiques que s'hi observen i redactar una guia d'estil personalitzada per millorar-ne la llengua. Per fer-ho, es presenta una revisió històrica de la premsa local i el seu paper quant a la normalització del català durant el segle XX; així mateix, també s'han dut a terme entrevistes a membres i exmembres de l'equip de redacció de Ressò per determinar les necessitats que sorgeixen en l'edició. Aquestes entrevistes confirmen que una guia d'estil és l'eina que els cal per millorar la correcció i la qualitat lingüístiques de la publicació. Per establir els punts principals que ha d'incloure la guia, s'ha fet una anàlisi de números de la revista de diverses èpoques (1968, 1978, 1988, 1998 i el període del 2018 al 2023) tenint en compte principalment l'ortografia, el lèxic, la morfosintaxi i les convencions i que ha servit per detectar aspectes lingüístics que han canviat, aparegut o desaparegut de les pàgines de Ressò al llarg de la seva història. També s'han analitzat, però, els números més recents, del 2018 al 2023, per identificar quines són les necessitats actuals que afecten la qualitat global de la revista, ja siguin incorreccions, asistematicitats o bé aspectes millorables, a partir dels quals s'ha redactat la guia d'estil, que té especialment en compte el context de publicació. Es mostra, doncs, que la llengua de Ressò ha evolucionat per motius socials, tecnològics, polítics, ideològics, de normativa, etc. que no sempre tenen una explicació clara, més enllà de la traça a l'hora d'escriure dels col·laboradors de la revista. En aquest sentit, l'eina que es presenta s'adreça tant als redactors habituals com als col·laboradors puntuals, amb coneixements diversos de llengua i informàtica, i amb recursos oberts per contribuir a l'autosuficiència de la revista.

[en] In a century, the Catalan language, along with the Catalan society, has undergone several changes that have been reflected in the general media, but also in the local press. Therefore, the first part of this thesis aims to analyse how the language model of the local magazine Ressò, from Santa Coloma de Farners (Girona), has changed since its creation. Like many other local media,Ressò lacks resources, which affects its linguistic quality. For this reason, the second part of this article aims to detect the weaknesses in the shortcomings observed in the magazine and to write a customized style guide to improve its language. To do so, a historical review of the local press and its role in terms of the standardization of Catalan during the XX century is presented; likewise, interviews of members and former members of the Ressò editorial team have been carried out to determine the needs that arise in its edition. These interviews confirm that a style guide is the tool the team needs to improve linguistic quality of the magazine. In order to stablish the main points that the guide needs to include, an analysis of issues of the magazine from different periods (1968, 1978, 1988, 1998 and the frame between 2018 and 2023) was carried out, taking into account mainly spelling, lexicon, morphosyntax and conventions, which has been used to detect linguistic aspects that have changed, appeared or disappeared from the pages of Ressò throughout its history. Nevertheless, the most recent issues, from 2018 to 2023, have also been analysed to identify which current needsaffect the overall quality of the magazine, whether they are incorrectness, asistematicities or aspects that could be improved, from which the style guide has been drafted especially considering its publication context. Thus, it is shown that the language of Ressò has evolved due to social, technological, political, ideological, and normative reasons, among others, that do not always have a clear explanation other than the writing skills of the magazine's collaborators. In this sense, the tool that is presented is aimed at both regular editors and occasional contributors, with different language and computer skills, and with open resources that contribute to the self-sufficiency of the magazine.